CELEX: 32005D0226
Language: mt
Date: 2005-03-14 00:00:00
Title: Id-Deċiżjoni tal-Kummissjoni ta' l- 14 ta' Marzu 2005 li temenda d-Deċiżjoni 2005/59/KE fir-rigward ta' żoni fejn il-pjanijiet għall-qerda tad-deni klassiku tal-ħnieżer fil-ħnieżer slavaġ u t-tilqim ta' emerġenza tal-ħnieżer slavaġ kontra d-deni klassiku tal-ħnieżer għandhom jiġu implimentati fis-Slovakkja (innotifikata taħt in-numru tad-dokument C(2005) 601) Test b’rilevanza għaż-ŻEE.

18.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               183
            
         ID-DEĊIŻJONI TAL-KUMMISSJONI
   ta' l-14 ta' Marzu 2005
   li temenda d-Deċiżjoni 2005/59/KE fir-rigward ta' żoni fejn il-pjanijiet għall-qerda tad-deni klassiku tal-ħnieżer fil-ħnieżer slavaġ u t-tilqim ta' emerġenza tal-ħnieżer slavaġ kontra d-deni klassiku tal-ħnieżer għandhom jiġu implimentati fis-Slovakkja
   (innotifikata taħt in-numru tad-dokument C(2005) 601)
   (It-test bl-Islovakk biss huwa awtentiku)
   (Test b'rilevanza għaż-ŻEE)
   (2005/226/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar miżuri Komunitarji għall-kontroll tad-deni klassiku tal-ħnieżer (1), u b'mod partikolari l-Artikoli 16(1) u 20(2), tagħha,
   Billi:
   
               (1)
            
            
               Il-Kummissjoni adottat id-Deċiżjoni tal-Kummissjoni 2005/59/KE tas 26 ta' Jannar 2005 li tapprova l-pjanijiet għall-qerda tad-deni klassiku tal-ħnieżer fil-ħnieżer slavaġ u t-tilqim ta' emerġenza ta' tali ħnieżer fl-Islovakkja (2) bħala waħda minn għadd ta' miżuri fil-ġlieda kontra d-deni klassiku tal-ħnieżer.
            
         
               (2)
            
            
               L-awtoritajiet Slovakki infurmaw lill-Kummissjoni dwar l-evoluzzjoni reċenti tal-marda fil-ħnieżer slavaġ. Din l-informazzjoni tindika li d-deni klassiku tal-ħnieżer fil-ħnieżer slavaġ inqered b'suċċess fit-territorji ta' l-Amministrazzjonijiet Distrettwali Veterinarji u Alimentari ta' Levice, Nitra, Topoľčany, Nové Mesto nad Váhom u d-distrett ta' Púchov u li l-pjan approvat ta' eradikazzjoni m'għandux għalfejn jibqa' jiġi applikat aktar f'dawn iż-żoni. Fid-dawl ta' l-informazzjoni epidemjoloġika l-pjan ta' tilqim għandu jiġi estiż bl-introduzzjoni tat-tilqim tal-ħnieżer slavaġ kontra d-deni klassiku tal-ħnieżer fid-distretti ta' Ilava, Žiar nad Hronom, Žarnovica u Banská Štiavnica.
            
         
               (3)
            
            
               Id-Deċiżjoni 2005/59/KE għandha għalhekk tkun emendata kif jixraq.
            
         
               (4)
            
            
               Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2005/59/KE huwa mibdul bit-test fl-Anness għal din id-Deċiżjoni.
   Artikolu 2
   Din id-Deċiżoni hija indirizzata lir-Repubblika Slovakka.
   
      Magħmula fi Brussell, fl-14 ta' Marzu 2005
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 316, ta' l-1.12.2001, p. 5. Direttiva kif emendata bl-Att ta' Adeżjoni ta' l-2003.
   
      (2)  ĠU L 24, tas-27.1.2005, p. 46.
   
      ANNESS
      
         
            “ANNESS
            1.   Żoni fejn il-pjan ta' qerda ghandu jigi implimentat
            It-territorju ta' l-Amministrazzjonijiet Distrettwali Veterinarji u Alimentari (DVFA) ta' Trnava (li jikkonsisti fid-distretti ta' Piešťany, Hlohovec u Trnava), Trenčín (li jikkonsisti fid-distretti ta' Trenčín u Bánovce nad Bebravou), Prievidza (li jikkonsisti fid-distretti ta' Prievidza u Partizánske), Púchov (li jikkonsisti fid-distrett ta' Ilava biss), Žiar nad Hronom (li jikkonsisti fid-distretti ta' Žiar nad Hronom, Žarnovica u Banská Štiavnica), Zvolen (li jikkonsisti fid-distretti ta' Zvolen, Krupina u Detva), Banská Bystrica (li jikkonsisti fid-distretti ta' Banská Bystrica u Brezno), Lučenec (li jikkonsisti fid-distretti ta' Lučenec u Poltár) u Veľký Krtíš.
            2.   Żoni fejn il-pjan ta' tilqim ta' emergenza ghandu jigi implimentat
            It-territorju tad-distretti ta' Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec, Poltár, Ilava, Žiar nad Hronom, Žarnovica u Banská Štiavnica.”